ddrg/super_eurlex huggingface dataset:
(143)

Slovakkia väidab ka seda, et võttes arvesse kohustuste kogumahtu, mis ületas 11 miljonit eurot, oli ülimalt ebatõenäoline, et mõni pakkuja esitab pakkumuse, milles ta võtab kõnealused kohustused enda kanda. Slovakkia väidab, et pidades silmas eelkõige seda, et esimese pakkumismenetluse käigus pakuti hinnaks vaid 2 miljonit eurot, ei oleks ükski mõistlik pakkumises osaleja võtnud endale kohustusi, millel on selline finantsmõju. Kõnealused kohustused hõlmavad nimelt vähemalt 11 miljoni euro investeerimist. Need investeeringud on mõeldud siiski selliste meetmete rahastamiseks, millega tagatakse kohaldatavate keskkonnaeeskirjade järgimine, mis on vajalik kemikaalide tootmise jätkamiseks. Sellise investeeringu peab tegema iga pakkuja, kes soovib kemikaalide tootmist jätkata, ja seega peavad selle summaga arvestama ka need pakkujad, kes endale pakkumismenetluse raames kohustusi ei võta. Ehkki pakutavat hinda võisid mõjutada ka kaks ülejäänud kohustust (millele on viidatud põhjenduses 17), ei tohiks ostja, kes plaanib NCHZ tegevust jätkata või isegi laiendada, pidada neid kohustusi liiga koormavateks, võttes arvesse eelist, mis anti pakkumismenetluse käigus pakkujatele, kes olid valmis need kohustused enda kanda võtma. Seepärast ei saa pidada ülimalt ebatõenäoliseks võimalust, et esitatakse pakkumus, millega võetakse endale kõnealused kohustused, ning seega võis see võimalus mõjutada pakkumismenetluse raames pakutud hinda.
(35)

Belgia ametiasutused ei vaidlusta oma märkustes seda, et Vallooni piirkonna 3. aprillil 2012 eraldatud 1 miljoni euro suuruse sooduslaenu puhul on tegemist riigiabiga. Nad on aga seisukohal, et kõnealuse meetme puhul on tegemist päästmisabiga, mis on kooskõlas päästmis- ja ümberkorraldamissuuniste punktiga 13 selles suhtes, et VSLi raskused on ettevõttesisesed ega tulene kontserni omavolilisest kulude paigutusest ning on nii tõsised, et kontsern ei saa neist ise üle. Ametiasutused selgitavad, et CFC ei saa oma tegevuse ja osaluste mitmekesisuse tõttu anda VSLile kõiki oma vahendeid. CFCi likviidne vara oli 2011. aasta eelarveaasta sulgemisest saadik oluliselt vähenenud ja see küündis 19. oktoobril 2012 vaid 130 000 euroni. Belgia ametiasutused meenutavad samuti, et CFC ei saanud enam VSLi raskusi lahendada kontserni vahendite kaudu, võttes arvesse, kui tihti CFC VSLile vahendeid eraldas (9,5 miljonit eurot alates VSLi loomisest), ja VSLi jätkuvalt pettumust valmistavaid finantstulemusi.
(3)

Ukraina lõpliku sõnastuse ettepanekuga on ette nähtud keskasutuste ja madalama tasandi hankeüksuste ja kommunaalteenuste, kaupade, teenuste ja ehitusteenuste sektorites tegutsevate muude üksuste ulatuslik katvus. Seetõttu on see rahuldav ja vastuvõetav. Ukraina ühinemise tingimused, mis on esitatud käesoleva otsuse lisas, on kajastatud riigihankekomitee otsuses Ukraina ühinemise kohta.
ET Euroopa Liidu Teataja L 288/2

NÕUKOGU OTSUS (ÜVJP) 2015/1967,

9. märts 2012,

Euroopa Liidu ning Bosnia ja Hertsegoviina vahelise lepingu (millega kehtestatakse raamistik Bosnia ja Hertsegoviina osalemiseks Euroopa Liidu kriisiohjamisoperatsioonides) allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37,

võttes arvesse Euroopa Liidu toimimise lepingut, eriti selle artikli 218 lõikeid 5 ja 6,

võttes arvesse liidu välisasjade ja julgeolekupoliitika kõrge esindaja (edaspidi „kõrge esindaja”) ettepanekut

ning arvestades järgmist:

(1) Kolmandate riikide Euroopa Liidu kriisiohjamisoperatsioonides osalemise tingimused tuleks sätestada lepinguga, mis kehtestab raamistiku sellise võimaliku tulevase osalemise kohta, mitte määratleda kõnealuseid tingimusi iga operatsiooni puhul eraldi.

(2) Pärast läbirääkimiste alustamist võimaldava nõukogu otsuse vastuvõtmist 26. aprillil 2010 pidas kõrge esindaja läbirääkimisi Euroopa Liidu ning Bosnia ja Hertsegoviina vahel sõlmitava lepingu üle, millega kehtestatakse raamistik Bosnia ja Hertsegoviina osalemiseks Euroopa Liidu kriisiohjamisoperatsioonides (edaspidi „leping”).

(3) Leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Euroopa Liidu ning Bosnia ja Hertsegoviina vaheline leping, millega kehtestatakse raamistik Bosnia ja Hertsegoviina osalemiseks Euroopa Liidu kriisiohjamisoperatsioonides (edaspidi „leping”), kiidetakse liidu nimel heaks.

Lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.

Artikkel 3

Nõukogu eesistuja esitab liidu nimel lepingu artikli 16 lõikes 1 sätestatud teate.

Artikkel 4

Käesolev otsus jõustub selle vastuvõtmise päeval.
(1)

Otsuses 2008/633/JSK nähakse ette, et seda hakatakse kohaldama alates kuupäevast, mille määrab kindlaks nõukogu pärast seda, kui komisjon on teatanud nõukogule, et Euroopa Parlamendi ja nõukogu määrus (EÜ) nr 767/2008 (2) on jõustunud ja täielikult kohaldatav.
(3)

Gaasi valdkonnas on ülekoormuse juhtimise, võimsuse jaotamise, tasakaalustamise ja koostalitlusvõime ning andmevahetuse ühtlustatud eeskirjad juba vastu võetud ja avaldatud viimase kolme aasta jooksul. Elektri valdkonnas on võimsuse jaotamise ja ülekoormuse juhtimise ühtlustatud eeskirjad juba vastu võetud ning need avaldati 2015. aasta juulis.
(7)

Uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Seega leidis komisjon, et see uurimine tuleks lõpetada. Huvitatud isikuid teavitati sellest ja neile anti võimalus esitada märkusi. Komisjon ei saanud siiski ühtegi märkust, millega oleks võinud põhjendada väidet, et menetluse lõpetamine on liidu huvidega vastuolus.
(1)

Terrorismi ennetamise Euroopa Nõukogu konventsiooni (CETS nr 196, edaspidi „konventsioon”) artiklis 23 on sätestatud, et konventsioon on avatud allakirjutamiseks Euroopa Liidule.
(7)

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ja ilma et see piiraks kõnealuse protokolli artikli 4 kohaldamist, ei osale Ühendkuningriik käesoleva otsuse vastuvõtmises ning see ei ole tema suhtes siduv ega kohaldatav.
(9)

Seega on Mehhiko õiguslikult siduvate nõuete struktuur kahetasemeline. Esmaste normidega kesksetele vastaspooltele kehtestatud põhimõtetega on kindlaks määratud ranged nõuded, mida kesksed vastaspooled peavad järgima, et saada luba kliirimisteenuste osutamiseks Mehhikos. Esmased normid moodustavad Mehhiko õiguslikult siduvate nõuete esimese taseme. Selleks et tõendada esmaste normide järgimist, peavad kesksed vastaspooled esitama pädevatele asutustele heakskiitmiseks oma sise-eeskirjad ja protseduurid, äriühingu dokumendid, keskse vastaspoole finantsvahendite arvutamise metoodikad ja likviidsuskava. Kõnealused sise-eeskirjad ja protseduurid, äriühingu dokumendid, keskse vastaspoole finantsvahendite arvutamise metoodikad ja likviidsuskava moodustavad Mehhiko õiguslikult siduvate nõuete teise taseme ja nendes tuleb üksikasjalikult ette näha, mil viisil keskne vastaspool kõnealuseid nõudeid täidab. CNBV ja Mehhiko Pank hindavad seda, kuidas keskne vastaspool kõnealuseid nõudeid ja finantsturgude infrastruktuuri põhimõtteid järgib. Pärast seda, kui pädevad asutused on sise-eeskirjad ja protseduurid, äriühingu dokumendid, keskse vastaspoole finantsvahendite arvutamise metoodikad ja likviidsuskava heaks kiitnud, muutuvad need keskse vastaspoole jaoks õiguslikult siduvaks.
(6)

Šveitsi kesksete vastaspoolte suhtes kohaldatavad õiguslikult siduvad nõuded hõlmavad riigipanga 18. märtsi 2004. aasta määrust (National Bank Ordinance) ja selle alusel Šveitsi riigipanga vastu võetud õigusakte, samuti pankade ja hoiupankade föderaalseadust (Federal Act on Banks and Saving Banks) ning Šveitsi finantsjärelevalveasutuse (Swiss Financial Market Supervisory Authority, edaspidi „FINMA”) välja antud määrusi ja ringkirju. Riigipanga määrus vaadati hiljuti läbi, et rakendada finantsturgude infrastruktuuri põhimõtted, mille on välja andnud makse- ja arveldussüsteemide komitee ning Rahvusvaheline Väärtpaberijärelevalve Organisatsioon, ja tagada samaväärsus määruse (EL) nr 648/2012 nõuetega. Läbivaadatud õigusraamistikus on mitmed erinevused Šveitsi jurisdiktsiooni tasandil kesksete vastaspoolte suhtes kohaldatavate õiguslikult siduvate nõuete ja määruse (EL) nr 648/2012 kohaselt kesksete vastaspoolte suhtes kohaldatavate õiguslikult siduvate nõuete vahel. Šveitsi riigipank on siiski välja andnud seletuskirja riigipanga määruse osalise läbivaatamise kohta, milles on esitatud riigipanga määruse tõlgendavad suunised, milles selgitatakse eelkõige, et läbivaadatud riigipanga määrusega rakendatakse finantsturgude infrastruktuuri põhimõtteid ja et riigipanga määruse tõlgendamisel tuleks võtta arvesse finantsturgude infrastruktuuri põhimõtteid ja määruse (EL) nr 648/2012 IV ja V jaotist.
(27)

Kolmanda riigi kesksed vastaspooled, kes soovivad tegutseda kliiringuasutuse või kliiringukojana Briti Columbias ja Manitobas, võivad asjaomases provintsis taotleda, ja need kesksed vastaspooled, kes soovivad tegutseda Albertas, Ontarios ja Québecis, peavad asjaomases provintsis taotlema tunnustamist või erandit tunnustamisest, mis võimaldab neil osutada Kanadas samu kliirimisteenuseid, mida neil on lubatud osutada kolmandas riigis, võttes arvesse tunnustamis- või erandi tegemise korralduses sätestatud asjakohaseid tingimusi. Erandit võib kohaldada juhul, kui kolmanda riigi keskne vastaspool ei ole provintsi turu seisukohast süsteemselt oluline või kui ta muul viisil ei tekita kapitaliturgudele märkimisväärset riski, tingimusel et tema suhtes kohaldatakse võrreldavat õiguskorda. Isegi juhul, kui kolmanda riigi keskne vastaspool peab taotlema tunnustamist, võivad ametiasutused toetuda kolmanda riigi reguleeriva asutuse järelevalvele, kui kolmanda riigi keskse vastaspoole suhtes kohaldatav õiguskord on võrreldav asjaomases provintsis kohaldatava õiguskorraga.
(7)

Finantsturgude seaduses on sätestatud kohustused ja nõuded, mida kliiringukojad peavad järgima. Finantsturgude seaduse kohaselt annab väärtpaberiteenuste register kliiringukojale tegevusloa tingimusel, et taotleja järgib kõnealuseid nõudeid ja aitab kaasa kõnealuses seaduses sätestatud eesmärkide saavutamisele, sealhulgas süsteemse riski maandamisele ja selle tagamisele, et Lõuna-Aafrika finantsturud on õiglased, tõhusad ja läbipaistvad. Selleks et tagada kõnealuste nõuete täitmine, võib väärtpaberiteenuste register kehtestada tingimused, mida ta peab tegevusloa andmisel asjakohaseks. Tegevusloa saanud kliiringukojad peavad tegutsema õiglaselt ja läbipaistvalt, võttes arvesse kliirivate liikmete ja nende klientide õigusi. Finantsturgude seaduse kohaselt peavad tegevusloa saanud kliiringukojad järgima rahvusvahelisi järelevalvestandardeid, sealhulgas finantsturgude infrastruktuuri põhimõtteid, mille andsid 2012. aasta aprillis välja makse- ja arveldussüsteemide komitee (2) ning Rahvusvaheline Väärtpaberijärelevalve Organisatsioon.
(8)

FSC on märkinud, et kavatseb Lõuna-Korea finantsturgude infrastruktuuri hinnata ja võrrelda neid rahvusvaheliste järelevalvestandarditega, mis on ette nähtud finantsturgude infrastruktuuri põhimõtetega, mille andsid 2012. aasta aprillis välja makse- ja arveldussüsteemide komitee (2) ning Rahvusvaheline Väärtpaberijärelevalve Organisatsioon. FSC andis 2015. aasta märtsis välja finantsturgude infrastruktuuri ärisuunised, millega nähakse ette konkreetsed nõuded, mida finantsturgude infrastruktuur peab FSCMA ja selle rakendusaktide kohaselt tegutsedes järgima. Riigisiseseid asjaolusid arvesse võttes on finantsturgude infrastruktuuri 24 põhimõtet suunistes ümber korraldatud 14 põhimõtteks ja nähtud ette üksikasjalikud nõuded nende rakendamiseks. 2012. aasta detsembris muutis Korea Pank makse- ja arveldussüsteemide toimimise ja haldamise õigusakti (Regulation on the Operation and Management of Payment and Settlement Systems), et võtta vastu finantsturgude infrastruktuuri põhimõtted ja selle järelevaatamisstandardid.
(2)

Protokolli eesmärk on kehtestada finants- ja tehnilised eeskirjad, mis võimaldavad Tuneesia Vabariigil osaleda teatavates liidu programmides. Protokolliga kehtestatav horisontaalne raamistik kujutab endast majanduslikku, rahanduslikku ja tehnilist koostöömeedet, mis annab juurdepääsu abile, eelkõige finantsabile, mida liit oma programmide alusel annab. Seda raamistikku kohaldatakse ainult nende liidu programmide suhtes, mille asutamisaktide kohaselt on Tuneesia Vabariigi osalemine võimalik. Protokolli sõlmimine ei too seega kaasa volituste kasutamist, mis mõjutavad programmidega hõlmatud poliitikavaldkondi ja mida kasutatakse programmide kehtestamisel.
(7)

Marrakechi lepingu XII artiklis on sätestatud, et ühinemistingimustes lepivad kokku ühinev riik ja WTO ning WTO poolt kiidab ühinemistingimused heaks WTO ministrite konverents. Nimetatud lepingu IV artikli lõikes 2 on ette nähtud, et ministrite konverentsi istungite vaheaegadel täidab selle ülesandeid WTO peanõukogu.
(5)

Tegemist on ainult ELi nimel sõlmitava lepinguga. Kõnealuse lepingu kohaselt ELi poolt võetavad kohustused või tehtav koostöö on seotud üksnes valdkondadega, mis on hõlmatud ELi acquis' või liidu olemasolevate poliitikavaldkondadega. Kõnealuse lepingu allkirjastamine ja sõlmimine ainult ELi nimel sõlmitava lepinguna ei piira tulevasi läbirääkimisi samalaadsete lepingute laadi ja kohaldamisala üle. Samuti ei piira see ELi institutsioonidele aluslepingutega antud volitusi ega ELi institutsioonide ja liikmesriikide seisukohti pädevuste suhtes. Lepinguga nähakse ette laiaulatuslik koostöö erinevates poliitikavaldkondades, sealhulgas justiits- ja siseküsimuste vallas.
3.

Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel väljendatavas seisukohas oleks arvesse võetud uusimat statistilist, bioloogilist ja muud asjakohast komisjonile edastatud teavet. Sel eesmärgil ja nimetatud teabele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud liidu seisukoha ettepaneku üksikasjad. Punkti 1 alapunktis a osutatud küsimustes on kavandatava liidu seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis kavandatav liidu seisukoht heakskiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Vastuseisu korral edastatakse küsimus lahendamiseks nõukogule. Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
(2)

Läbirääkimiste käigus koostatud lepingu muutmisprotokolli (edaspidi „muutmisprotokoll”) tekst kajastab nõuetekohaselt nõukogu antud läbirääkimisjuhiseid, kuna sellega viiakse leping kooskõlla automaatse teabevahetuse alaste rahvusvahelise tasandi uusimate arengusuundadega, nimelt Majanduskoostöö ja Arengu Organisatsioonis (OECD) välja töötatud finantskontode maksualase teabe automaatse vahetuse ülemaailmse standardiga. Liit, selle liikmesriigid ning Liechtensteini Vürstiriik on aktiivselt osalenud OECD ülemaailmse foorumi töös kõnealuse standardi väljaarendamise ja rakendamise toetamiseks. Lepingu tekst, nagu seda on muudetud kõnealuse muutmisprotokolliga, on ülemaailmse standardi rakendamise aluseks liidu ja Liechtensteini Vürstiriigi vahelistes suhetes.
(2)

Belgia esitatud teabe kohaselt on tegemist kolmekihilise pabersalvrätikuga, mille keskmine kiht on immutatud sidrunhappega. Väidetavalt on sidrunhape pabersalvrätiku koestruktuuriga nii seotud, et seda ei saa eemaldada ja see püsib tootes kogu toote kasutustsükli aja. Kui pabersalvrätikut on kasutatud, näiteks kui pärast sellesse aevastamist, köhimist või nuuskamist on niiskus jõudnud salvrätiku keskmise kihini, siis väidetavalt inaktiveerib sidrunhape salvrätikusse sattunud viiruse, et hoida ära pisikute tagasisattumist kätele, viiruse ülekandumist käelise kontakti korral ja viiruse kandumist sellega kokkupuutuvatele pindadele.
(4)

Liikmesriigiti on e-identimise süsteemide töö korraldatud erinevalt, kaasatud on nii avaliku kui ka erasektori üksusi. Kuigi teavitusvormi eesmärk peaks olema võimalikult täpse teabe esitamine muu hulgas mitmesuguste e-identimise protsessis osalevate asutuste või üksuste kohta, ei ole vaja üles lugeda näiteks kõiki kohalikke omavalitsusi, kui need peaksid protsessis osalema. Sellisel juhul tuleks teavitusvormi vastaval väljal nimetada, millise tasandi asutused või üksused osalevad.
Kui CASi numbrit ei ole olemas, tuleb märkida vähemalt üks neljast siin nimetatud numbrist. Kui märgitud on rohkem kui üks number, tuleb need esitada järgmises tähtsuse järjekorras: FEMA>lisaaine>FL>EÜ

FEMA (Flavour and Extract Manufacturers Association) number, kui on

Kui koostisosa on toidu lisaaine, tuleb märkida tema E-number, mis on sätestatud Euroopa Parlamendi ja nõukogu määruse (EÜ) nr 1333/2008 (6) II ja III lisas

Märge selle kohta, kas koostisosa on klassifitseeritud vastavalt Euroopa Parlamendi ja nõukogu määrusele (EÜ) nr 1272/2008 (10) ja on klassifitseerimis- ja märgistusandmikus

Koostisaine_toksikoloogia_kardiopulmonaarne süsteem

Kas on tehtud in vitro ja in vivo katseid, et hinnata koostisosa toksikoloogilist mõju südamele, veresoonkonnale või hingamisteedele?
(1)

Direktiivis 2014/40/EL on sätestatud, et e-sigarettide ja täitekapslite tootjad ja importijad peavad asjaomaste liikmesriikide pädevatele asutustele teatama kõigist sellistest toodetest, mida nad kavatsevad turule lasta või mis on 20. maiks 2016 juba turule lastud. Teave tuleks esitada kuus kuud enne uute või oluliselt muudetud toodete kavandatud turulelaskmist. Tuleks sätestada kõnealuse teatamise vorm.
(7)

Direktiivi 2006/42/EÜ I lisa punkti 1.5.1 „Elektritoide” kohaselt peab masin olema projekteeritud, valmistatud ja varustatud nii, et kõik elektriga seotud ohud on välistatud või neid saab vältida. Juhtmed peavad olema valitud nii, et neid saaks kasutada kõikides tingimustes ning et need peaksid vastu nii välismõjudele kui ka mehaanilistele pingetele. Masinas kasutatavad polüvinüülkloriidist kaablid (H05VV-F ja 53 RVV 300/500 V) on ette nähtud väga kerge, kerge ja tavapärase koormuse jaoks, taluvad vabalt langevaid veetilku ja ajutist kasutamist välitingimustes. Kasutades kitkumismasinat ettenähtud otstarbel, tuleb arvestada ühenduskaabli üleujutuse ja raske koormusega, ja seetõttu on ühenduskaabel liigitatud ohtlikuks.
Hoiatus. Selles dokumendis ei käsitleta — A-tüüpi seadmeid (ühe või enama alalise ankurduspunktiga ankurdusvahendid, mille kinnitamiseks struktuuri külge on vaja ehituslikke ankurdusvahendeid või kinnituselemente), millele on osutatud punktides 3.2.1, 4.4.1, 5.3; — C-tüüpi seadmeid (horisontaalsete elastsete kaablitega ankurdusvahendid), millele on osutatud punktides 3.2.3, 4.4.3 ja 5.5; — D-tüüpi seadmeid (horisontaalsete jäikade kaablitega ankurdusvahendid), millele on osutatud punktides 3.2.4, 4.4.4 ja 5.6; — eelnevate variantide mis tahes kombinatsioone. A-, C- ja D-tüübi puhul ei hõlma käesolev teatis punkte 4.5, 5.2.2, 6, 7 ning A ja ZA lisa. Seepärast ei saa eeldada eespool osutatud seadmete vastavust direktiivi 89/686/EMÜ sätetele, sest nende seadmete puhul ei ole tegemist isikukaitsevahenditega.
(4)

Standardiga kehtestatakse siseveelaevade ohutuse tagamiseks vajalikud ühetaolised tehnilised nõuded. See sisaldab sätteid siseveelaevade ehituse, seadistamise ja varustuse kohta, erisätteid konkreetsete laevakategooriate, nt reisilaevade, pukseeritavate konvoide ja konteinerilaevade kohta, sätteid laevade tunnusandmete kohta ning sõidukõlblikkuse tunnistuste ja registri näidiseid, üleminekusätteid ja standardi kohaldamise juhiseid. Euroopa Parlamendi ja nõukogu direktiiviga 2006/87/EÜ (1) on tagatud, et liidu siseveelaeva sõidukõlblikkuse tunnistus antakse alustele, mis vastavad kõnealuse direktiivi II lisas siseveelaevade kohta kehtestatud tehnilistele nõuetele, mis on tunnistatud samaväärseks Reini laevaliikluse muudetud konventsiooni kohaldamisel kehtivate tehniliste nõuetega. Lisaks võttis komisjon 10. septembril 2013 vastu Euroopa Parlamendi ja nõukogu direktiivi ettepaneku, millega kehtestatakse siseveelaevade tehnilised nõuded ja tunnistatakse kehtetuks direktiiv 2006/87/EÜ ning milles võetakse arvesse rahvusvaheliste organisatsioonide tegevusest tulenevaid arengutendentse kõnealuses valdkonnas, eelkõige seoses CCNRi tööga siseveelaevade tehniliste nõuete kohaldamisel.
(3)

Direktiivi 2004/17/EÜ artiklis 30 on sätestatud, et lepingute suhtes, millega võimaldatakse artiklites 3–7 osutatud tegevusi, ei kohaldata seda direktiivi, kui liikmesriigis, milles see tegevus toimub, on see otseselt avatud konkurentsile turgudel, millele juurdepääs ei ole piiratud. Otsest avatust konkurentsile hinnatakse objektiivsete kriteeriumide alusel, võttes arvesse kõnealuse sektori eripära. Asjaomasele turule juurdepääsu ei peeta piiratuks, kui liikmesriik on rakendanud ja kohaldanud liidu õigusakte, mis avavad asjaomase turu konkurentsile, nagu on sätestatud direktiivi 2004/17/EÜ XI lisas. Vastavalt XI lisa punktile G on Euroopa Parlamendi ja nõukogu direktiiv 94/22/EÜ (3) asjaomane liidu õigusakt, mis käsitleb nafta ja gaasi leiukohtade uurimise ning nafta ja gaasi kaevandamise turu avamist.
OSB

Orienteeritud laastuga plaat, nagu see on määratletud standardis EN 300, st mitmekihiline plaat, mis koosneb peamiselt puidu kiukimpudest koos sideainega. Välimise kihi kiukimbud on orienteeritud plaadi pikkuse või laiuse järgi või on nendega paralleelsed. Sisemise kihi kiud võivad olla orienteeritud igas suunas, üldiselt on need väliskihtide kiukimpude suhtes täisnurga all.
(1)

Nõukogu otsusega 2006/659/EÜ (2) anti Ühendkuningriigile luba kohaldada spetsiaalseid lihtsustamismeetmeid, et kindlaks määrata kindla maksumäära alusel mahaarvamisele mittekuuluva käibemaksu suurus, mis on seotud nende ametiautode kütusele tehtavate kulutustega, mida ei kasutata ainult ettevõtluse tarbeks. See süsteem, mis on maksukohustuslaste jaoks vabatahtlik, põhineb auto süsinikdioksiidi (CO2) heite tasemel, kuna heite kogus ja kütusekulu on omavahel proportsionaalses vastavuses ja seega ka vastavuses kütusele tehtavate kulutustega.
(7)

Liidu arengueesmärkide ja Doha arengukava teenuseid käsitleva osa üle peetavate läbirääkimiste lõpuleviimise huvides on, et liit saaks heakskiidu sooduskohtlemisele, mis ulatub kaugemale turulepääsust, mida ta kavatseb võimaldada liikmeks olevate vähim arenenud riikide teenustele ja teenuseosutajatele, pöörates erilist tähelepanu soodustustele, mida kohaldatakse seoses füüsiliste isikute teenuste osutamise eesmärgil ajutise riigis viibimisega, et pakkuda stiimuleid rahvusvahelisest õigusest tulenevate tagasivõtukohustuste täitmiseks, olemasolevate tagasivõtulepingute rakendamiseks ja uute sõlmimiseks, eeldusel et liikmeks olevad vähim arenenud riigid teevad liiduga rände haldamisel koostööd.
Perioodi 15.10.2013–20.12.2013 parandus (liikmesriigi esitatud andmete põhjal). Ennetähtaegselt pensionile jäämine: üleandmise ajal peab ülevõtja olema noorem kui 40 aastat vs noorem kui 50 aastat, nagu on sätestatud määruse (EÜ) nr 1698/2005 artikli 23 lõike 3 punktis b. Maaelu arengukavas märkimata.

Maaelu areng, EAFRD 1. telg – kindla toetusmääraga meetmed (2007–2013)

2011

Ennetähtaegselt pensionile jäämine: üleandmise ajal peab ülevõtja olema noorem kui 40 aastat vs noorem kui 50 aastat, nagu on sätestatud määruse (EÜ) nr 1698/2005 artikli 23 lõike 3 punktis b. Auditi käigus ei esitatud tõendeid selle kohta, et see eeskiri oli maaelu arengukavas heaks kiidetud.

KINDLAMÄÄRALINE

5,00 %

EUR

– 151 171,36

0,00